ddrg/super_eurlex huggingface dataset:
(10)

Za preprečevanje netrajnostnega ribolova je v interesu Unije, da Združeno kraljestvo pri upravljanju staležev lososa sodeluje ob popolnem upoštevanju določb UNCLOS in Sporazuma Združenih narodov o izvajanju določb Konvencije Združenih narodov o pomorskem mednarodnem pravu z dne 10. decembra 1982 v zvezi z ohranjanjem in upravljanjem čezconskih staležev rib in izrazito selivskih staležev rib z dne 4. avgusta 1995 (v nadaljnjem besedilu: UNFSA) (6) ter drugih mednarodnih sporazumov in norm mednarodnega prava.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Jeff FELLER je 13. julija 2018 s Sklepom Sveta (EU) 2018/1015 (4) kot nadomestni član zamenjal Toma JUNGENA.
(7)

Evropski svet je na zasedanju v Københavnu 12. in 13. decembra 2002 sprejel izjavo, v skladu s katero se ureditev „Berlin plus“ uporablja in izvaja le za tiste države članice Unije, ki so tudi članice Nata ali članice programa „Partnerstvo za mir“ in so posledično sklenile dvostranske sporazume o varnosti z Natom –
(2)

pod naslovom „I. Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado“ naslednji vnosi nadomestijo ustrezajoče vnose na seznamu pod podnaslovom „B. Subjekti“: Ime Podatki za ugotavljanje istovetnosti Razlogi Datum uvrstitve na seznam „12. Fajr Aviation Composite Industries Mehrabad Airport, PO Box 13445-885, Teheran, Iran Hčerinska družba organizacije IAIO v okviru MODAFL, ki sta oba na seznamu EU; njena glavna dejavnost je proizvodnja kompozitnih materialov za letalsko industrijo. 26.7.2010 95. Samen Industries 2nd km of Khalaj Road End of Seyyedi St., P.O.Box 91735-549, 91735 Mashhad, Iran, Tel.: +98 511 3853008, +98 511 3870225 Fiktivno ime za družbo Khorasan Mettalurgy Industries, ki je na seznamu ZN in je hčerinska družba družbe Ammunition Industries Group (AMIG). 1.12.2011 153. Organisation of Defensive Innovation and Research (SPND) Organisation of Defensive Innovation and Research (SPND) neposredno podpira dejavnosti Irana, povezane s širjenjem jedrskega orožja. IAEA je opozorila na SPND v povezavi s pomisleki glede morebitne vojaške razsežnosti iranskega jedrskega programa. SPND vodi Mohsen Fakhrizadeh-Mahabadi, ki je na seznamu ZN, in je del Ministrstva za obrambo in logistiko oboroženih sil (MODAFL), ki je na seznamu EU. 22.12.2012“
(1)

člen 1 se spremeni: (a) odstavek 1 se nadomesti z naslednjim: „1. Eurobankovci iz prve serije vključujejo sedem apoenov eurobankovcev, od 5 eurov do 500 eurov. Eurobankovci iz druge serije vključujejo šest apoenov, od 5 eurov do 200 eurov. Na eurobankovcih je upodobljena tema ‚Evropska obdobja in slogi‘ z naslednjimi osnovnimi specifikacijami. Nominalna vrednost (EUR) Mere (prva serija) Mere (druga serija) Prevladujoča barva Dizajn 5 120 × 62 mm 120 × 62 mm siva antika 10 127 × 67 mm 127 × 67 mm rdeča romanika 20 133 × 72 mm 133 × 72 mm modra gotika 50 140 × 77 mm 140 × 77 mm oranžna renesansa 100 147 × 82 mm 147 × 77 mm zelena barok in rokoko 200 153 × 82 mm 153 × 77 mm rumenorjava arhitektura železa in stekla 500 160 × 82 mm se ne vključi v drugo serijo vijolična moderna arhitektura 20. stoletja“ (b) odstavek 2(c) se nadomesti z naslednjim: „(c) kratico ECB v različicah v uradnih jezikih Evropske unije: (i) za prvo serijo eurobankovcev se kratica ECB omeji na naslednjih pet različic v uradnih jezikih: BCE, ECB, EZB, EKT in EKP; (ii) za drugo serijo eurobankovcev se: (1) pri apoenih 5 eurov, 10 eurov in 20 eurov kratica ECB omeji na naslednjih devet različic v uradnih jezikih: BCE, ECB, ЕЦБ, EZB, EKP, EKT, EKB, BĊE in EBC; (2) pri apoenih 50 eurov, 100 eurov in 200 eurov kratica ECB omeji na naslednjih deset različic v uradnih jezikih: BCE, ECB, ЕЦБ, EZB, EKP, EKT, ESB, EKB, BĊE in EBC;“;
(1)

V skladu s členom 2 Izvedbenega sklepa Komisije (EU) 2018/2030 (2) se ta sklep začne uporabljati en dan po datumu, na katerega Pogodbi prenehata veljati za Združeno kraljestvo Velika Britanija in Severna Irska (v nadaljnjem besedilu: Združeno kraljestvo) in v njem v skladu s členom 50(3) Pogodbe o Evropski uniji, razen če do navedenega datuma začne veljati sporazum o izstopu ali se podaljša dveletno obdobje iz člena 50(3) Pogodbe o Evropski uniji.
(3)

Združeno kraljestvo Velika Britanija in Severna Irska je Komisiji predložilo vlogo za določitev svojega BSE-statusa in navedlo, da to vključuje tudi njegova kronska odvisna ozemlja. Navedeni vlogi so bile predložene ustrezne informacije za navedeno državo in njena kronska odvisna ozemlja glede meril in morebitnih dejavnikov tveganja iz Priloge II k Uredbi (ES) št. 999/2001.
(2)

V okviru izstopa Združenega kraljestva iz Evropske unije je družba Dow AgroSciences Europe z dopisom z dne 13. septembra 2018 od Komisije zahtevala zamenjavo svojega predstavnika za zadevna gensko spremenjena živila in krmo, in sicer da se družba Dow AgroSciences Distribution S.A.S., ki ima sedež v Franciji, imenuje kot predstavnik namesto družb Dow AgroSciences Ltd. in Dow AgroSciences Europe Ltd. V dopisu z dne 12. oktobra 2018 je družba Dow AgroSciences LLC pojasnila, da so družbe Dow AgroSciences Europe, Dow AgroSciences Ltd. in Dow AgroSciences Europe Ltd. ista pravna oseba. Družba Dow AgroSciences Distribution S.A.S je z dopisom z dne 7. septembra 2018 potrdila, da soglaša s prenosom predstavnika.
(1)

Svet je s sklepi z dne 28. septembra 2018 (2), 15. oktobra 2018 (3) in 19. novembra 2018 (4) imenoval člane in nadomestne člane Svetovalnega odbora za prosto gibanje delavcev za obdobje od 25. septembra 2018 do 24. septembra 2020.
(5)

V odgovor na izbruhe vozličastega dermatitisa so prizadeti državi članici, tj. Grčija in Bolgarija, in vse prizadete sosednje tretje države uvedle programe masovnega cepljenja živega goveda in divjih prežvekovalcev v ujetništvu. V letih 2016 in 2017 je program masovnega cepljenja izvajala tudi Hrvaška, v kateri vozličasti dermatitis do takrat še ni bil prisoten, in sicer kot preventivni ukrep zaradi epidemioloških razmer v sosednjih državah članicah in tretjih državah. Komisija je programe cepljenja proti vozličastemu dermatitisu v Grčiji, Bolgariji in na Hrvaškem odobrila z Izvedbenim sklepom Komisije (EU) 2016/2009 (6).
(2)

Nemčija je Komisijo obvestila, da bo obstoječo mejno kontrolno točko na letališču Hamburg nadomestila z novozgrajeno mejno kontrolno točko na drugi lokaciji. Na podlagi informacij Nemčije in uspešnega kontrolnega pregleda, ki ga je opravila Komisija, bi bilo treba odobriti novo mejno kontrolno točko na letališču Hamburg (Hamburg Flughafen) za pakirane proizvode za prehrano ljudi, pakirane zamrznjene proizvode, ki niso namenjeni za prehrano ljudi ter pakirane proizvode, ki niso namenjeni za prehrano ljudi in so brez temperaturnih zahtev. Zato bi bilo treba seznam vnosov za navedeno državo članico iz Priloge I k Odločbi 2009/821/ES ustrezno spremeniti.
(1)

Bolgarska in francoska jezikovna različica Odločbe Komisije 2004/558/ES (2) vsebujeta napako v členu 3(1)(b). Bolgarska in francoska različica govorita o vzorcih krvi goveda za vzrejo in proizvodnjo, ki so odvzeti manj kot 21 dni po prihodu živali v objekt za izolacijo, pravilno pa je, da so odvzeti ne prej kakor 21 dni po prihodu živali v objekt za izolacijo.
(6)

S Sklepom (EU) 2018/508 Evropskega parlamenta in Sveta (4) je bil Sklad uporabljen za zagotovitev zneska v višini 50 000 000 EUR v odobritvah za prevzem obveznosti in odobritvah plačil za predplačila za proračunsko leto 2018. Ta sredstva so bila uporabljena v zelo omejenem obsegu. Torej bi bilo mogoče celoten znesek, ki bo uporabljen v tem primeru, financirati s prerazporeditvijo odobritev, uporabljenih za predplačila, ki so na voljo v splošnem proračunu Unije za proračunsko leto 2018 –
DODATEK

Glede DODATKA C k dopisu ICAO s sklicem AN 1/17.14 – 18/78 (OBVESTILO O SKLADNOSTI ALI PRIGLASITEV RAZLIK IZ ZVEZKA IV PRILOGE 16) bodo sporočene razlike, v zvezi s čimer bodo dana naslednja pojasnila:

Splošne ugotovitve

Unija in njene države članice odločno podpirajo prizadevanja ICAO, da bi se na svetovni ravni začel uporabljati globalni tržni ukrep za mednarodno letalstvo, ki bi prispeval k boju proti podnebnim spremembam.

(Vstavite svojo državo) v celoti podpira prizadevanja v okviru ICAO, da bi lahko čim prej začeli izvajati CORSIA. Evropa si v skladu z Direktivo 2003/87/ES prizadeva za prenos zahtev CORSIA glede spremljanja, poročanja in preverjanja v pravne akte EU, ki naj bi začeli veljati do januarja 2019. Rok, v katerem je treba v skladu z dopisom ICAO s sklicem AN 1/17.14–18/78 priglasiti morebitne razlike, je prekratek, da bi Unija lahko v zadevnem roku sprejela kakršne koli prilagoditve prava Unije.

V tej fazi obstajajo nekatere razlike med Direktivo 2003/87/ES in podrobnimi pravili, ki jih je sprejela Komisija, na eni strani in CORSIA na drugi strani. To velja za zahteve glede spremljanja, poročanja in preverjanja ter tudi za zahteve za poravnavo.

V zvezi z njimi je treba navesti področje uporabe Direktive 2003/87/ES v trenutni obliki. Direktiva se uporablja ne glede na državljanstvo operatorja letala in načeloma zajema lete, ki vzletajo z letališča oziroma pristajajo na letališču, nahajajočem se na ozemlju države članice, za katerega velja Pogodba. Direktiva 2003/87/ES se brez razlikovanja uporablja za lete znotraj držav članic in/ali držav EGP in med njimi.

Zahteve glede spremljanja, poročanja in preverjanja

Zahteve glede spremljanja, poročanja in preverjanja, določene v CORSIA, naj bi se začele uporabljati s 1. januarjem 2019.

Pravila Evropske unije, ki se na tem področju uporabljajo 1. decembra 2018, so v glavnem navedena v Direktivi 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti. Ta direktiva je pravna podlaga za tozadevna podrobna pravila, navedena v Uredbi Komisije (EU) št. 600/2012 z dne 21. junija 2012 o preverjanju poročil o emisijah toplogrednih plinov in poročil o tonskih kilometrih ter o akreditaciji preveriteljev v skladu z Direktivo 2003/87/ES ter v Uredbi Komisije (EU) št. 601/2012 z dne 21. junija 2012 o spremljanju emisije toplogrednih plinov in poročanju o njih v skladu z Direktivo 2003/87/ES.

Treba bi bilo opozoriti, da Evropska komisija trenutno izvaja postopek za sprejetje uredb, s katerimi naj bi v skladu s prej navedenimi splošnimi ugotovitvami odpravili razlike z zahtevami CORSIA glede spremljanja, poročanja in preverjanja iz prve izdaje zvezka IV Priloge 16, te uredbe pa naj bi predvidoma začele veljati pred 1. januarjem 2019.

Zahteve za poravnavo

V zvezi s poravnavo se ugotavlja, da se bodo ustrezne zahteve iz CORSIA začele uporabljati šele v poznejši fazi, medtem pa bo pravo Unije spremenjeno v skladu s CORSIA.

Zato trenutnih zahtev za poravnavo v okviru prava Unije ni treba obravnavati v meri, ki bi presegala prej navedene splošne ugotovitve.
(11)

Komisija je ob upoštevanju preudarkov iz sodbe Sodišča skupaj z Evropsko službo za zunanje delovanje sprejela vse v trenutnem kontekstu razumne in izvedljive ukrepe, da bi ustrezno vključila zadevno prebivalstvo in se prepričala o njihovem soglasju. V Zahodni Sahari in Kraljevini Maroko so potekala tudi obsežna posvetovanja, socialno-ekonomski in politični akterji, ki so na posvetovanjih sodelovali, pa so se jasno izrekli za sklenitev Sporazuma o ribištvu. Fronta Polisario in nekatere druge strani so zavrnile sodelovanje v posvetovalnem postopku.
(3)

Služba v skladu s členi 117 do 123 Uredbe (EU, Euratom) 2018/1046 svetuje drugim službam Komisije, izvajalskim agencijam ter decentraliziranim agencijam Unije in drugim avtonomnim organom, ki prejemajo prispevke iz proračuna Unije, o tem, kako obravnavati tveganja, tj. kakršne koli dogodke ali zadeve, ki bi lahko nastopili in negativno vplivali na doseganje političnih, strateških in operativnih ciljev Komisije, tako, da izdaja neodvisna mnenja o kakovosti upravljavskih in kontrolnih sistemov ter priporočila za izboljšanje pogojev izvajanja postopkov in spodbujanje dobrega finančnega poslovodenja. Zato se Služba pri dejavnostih notranje revizije običajno ne osredotoča na fizične osebe kot take. Vendar se pri svojih dejavnostih ne more izogniti obdelovanju osebnih podatkov v smislu člena 3(1) Uredbe (EU) 2018/1725 Evropskega parlamenta in Sveta (3). Dejavnosti notranje revizije, ki jih izvaja Služba, vključujejo ocenjevanje ustreznosti in uspešnosti notranjih sistemov za poslovodenje in poslovanje služb pri izvajanju politik, programov in ukrepov, ocenjevanje učinkovitosti in uspešnosti sistemov notranje kontrole in revizije, ki se uporabljajo za posamezno operacijo izvrševanja proračuna. Zato prispevajo k zaščiti pomembnih gospodarskih in finančnih interesov Unije in držav članic. Služba je upravljavec postopkov obdelave, ki jih izvaja v skladu s členom 118 in členom 119(2) finančne uredbe.
PRILOGA

Izjava Evropske Unije v zvezi z začetkom veljavnosti Uredbe (EU) 2017/2226 o vzpostavitvi Sistema Vstopa/Izstopa (SVI) in Državami Članicami, ki v celoti uporabljajo Schengenski pravni red

Uredba (EU) 2017/2226 Evropskega parlamenta in Sveta z dne 30. novembra 2017 o vzpostavitvi sistema vstopa/izstopa (SVI) za evidentiranje podatkov o vstopu in izstopu ter podatkov o zavrnitvi vstopa državljanov tretjih držav pri prehajanju zunanjih meja držav članic in določitvi pogojev za dostop do SVI zaradi preprečevanja, odkrivanja in preiskovanja kaznivih dejanj ter o spremembi Konvencije o izvajanju Schengenskega sporazuma in uredb (ES) št. 767/2008 ter (EU) št. 1077/2011 je začela veljati 29. decembra 2017.

Zato bodo za namene tega sporazuma od datuma začetka uporabe Uredbe (EU) 2017/2226 (1) države članice, ki v celoti uporabljajo schengenski pravni red, veljale kot države članice, ki uporabljajo sistem vstopa/izstopa na zunanjih mejah. Obdobje največ 90 dni v katerem koli obdobju 180 dni se bo izračunalo ob upoštevanju trajanja bivanja v vseh državah članicah, ki uporabljajo sistem vstopa/izstopa na zunanjih mejah.

(1) Datum začetka uporabe bo v skladu s členom 73 Uredbe (EU) 2017/2226 določila Komisija.
(1)

Evropska komisija je 13. septembra 2017 predložila predlog uredbe Evropskega parlamenta in Sveta o spremembi Uredbe (EU, Euratom) št. 1141/2014 o statutu in financiranju evropskih političnih strank in evropskih političnih fundacij (2).
(11)

Ker so izpolnjeni pogoji in je izveden postopek za začetek izvrševanja takšnih izvedbenih pooblastil, bi bilo treba o začetku avtomatizirane izmenjave podatkov iz registrov vozil na Hrvaškem sprejeti izvedbeni sklep, ki bo tej državi članici omogočil prejemanje in pošiljanje osebnih podatkov v skladu s členom 9 Sklepa 2008/615/PNZ.
—

kombinacije snovi/vrst proizvodov iz spodnje tabele, vključno s kakršnim koli tvorjenjem in situ teh snovi z uporabo katerih koli predhodnih sestavin, ki niso navedene v Prilogi II k Delegirani uredbi (EU) št. 1062/2014: Številka vnosa v Prilogi II k Delegirani uredbi (EU) št. 1062/2014 Ime snovi Država članica poročevalka Številka ES Številka CAS Vrsta(-e) proizvodov 60 Citronska kislina BE 201-069-1 77-92-9 1 172 Cetilpiridinijev klorid UK 204-593-9 123-03-5 2 195 Natrijev 2-bifenilat ES 205-055-6 132-27-4 1, 2, 3 288 N-(diklorofluorometiltio)-N′,N′-dimetil-N-fenilsulfamid (diklofluanid) UK 214-118-7 1085-98-9 7 365 Piridin-2-tiol 1-oksid, natrijeva sol (natrijev pirition) SE 223-296-5 3811-73-2 3 401 Srebro SE 231-131-3 7440-22-4 9 405 Žveplov dioksid DE 231-195-2 7446-09-5 4 424 Natrijev bromid NL 231-599-9 7647-15-6 2, 11, 12 458 Amonijev sulfat UK 231-984-1 7783-20-2 11,12 1016 Srebrov klorid SE 232-033-3 7783-90-6 10, 11 515 Amonijev bromid SE 235-183-8 12124-97-9 11, 12 526 Kalijev 2-bifenilat ES 237-243-9 13707-65-8 6, 9, 10, 13 529 Bromov klorid NL 237-601-4 13863-41-7 11 541 Natrijev p-kloro-m-krezolat FR 239-825-8 15733-22-9 1, 2, 3, 6, 9, 13 609 Zmes cis- in trans-p-mentan-3,8 diola (citriodiol) UK ni na voljo ni na voljo 19 620 Tetrakis(hidroksimetil)fosfonijev sulfat (2:1) (THPS) MT 259-709-0 55566-30-8 2 673 Didecildimetilamonijev klorid (DDAC (C8-10)) IT 270-331-5 68424-95-3 5 785 6-(ftalimido)peroksiheksanojska kislina (PAP) IT 410-850-8 128275-31-0 3, 4 792 Tetraklorodekaoksid kompleks (TCDO) DE 420-970-2 92047-76-2 1 952 Bacillus sphaericus razen Bacillus sphaericus 2362, sev ABTS-1743 IT mikroorganizem 143447-72-7 18 955 Bacillus thuringiensis subsp. israelensis serotip H14 razen seva AM65-52 in razen seva SA3A IT mikroorganizem ni na voljo 18 957 Bacillus subtilis DE mikroorganizem ni na voljo 3 939 Aktivni klor: pridobljen z reakcijo hipoklorne kisline in natrijevega hipoklorita in situ SK zmes ni na voljo 2, 3, 4, 5, 11, 12 824 Srebrov cinkov zeolit SE ni na voljo 130328-20-0 5 1013 Srebrov bakrov zeolit SE ni na voljo 130328-19-7 5 835 Esfenvalerat/(S)-.alfa.-ciano-3-fenoksibenzil (S)-2-(4-klorofenil)-3-metilbutirat (esfenvalerat) PT fitofarmacevtsko sredstvo 66230-04-4 18
(5)

ES-TRIN 2019/1 določa enotne tehnične zahteve, ki so potrebne za zagotovitev varnosti plovil za plovbo po celinskih plovnih poteh. Vključuje: določbe v zvezi z ladjedelništvom ter opremljanjem plovil za plovbo po celinskih plovnih poteh in opremo za ta plovila; posebne določbe glede določenih kategorij plovil, kot so potniška plovila, potiskani sestavi in kontejnerska plovila; določbe glede opreme za sistem samodejnega prepoznavanja; določbe glede identifikacije plovil; obrazce spričeval in registra; prehodne določbe ter navodila za uporabo tehničnega standarda.
(2)

Cilji predlagane državljanske pobude se nanašajo na naslednje: „Evropske institucije bi morale imeti za preprečevanje in kaznovanje goljufij in zlorabe sredstev EU pravico do uporabe okrepljenega nadzora v državah članicah, ki niso del sodelovanja Evropskega tožilstva. To bi vključevalo predhodni nadzor nad odločitvami o financiranju in javnih naročilih na tveganih področjih. Predlagamo, da bi moral takšen poglobljen nadzor zajemati celovito raziskovanje vseh okoliščin in tudi objavo goljufivih dejanj in drugih kaznivih dejanj, ki škodijo finančnim interesom EU.“
(b)

da so rastline vsaj dve leti pred izvozom oz. v primeru rastlin, ki so mlajše od dveh let, v svoji celotni življenjski dobi rasle na mestu pridelave, za katero je bilo ugotovljeno, da je nenapadeno z zadevnim organizmom, v skladu z mednarodnimi standardi za fitosanitarne ukrepe in da so izpolnjeni naslednji pogoji: (i) mesto pridelave je registrirala in ga nadzoruje nacionalna organizacija za varstvo rastlin v državi porekla; (ii) na mestu pridelave je bil vsaj dvakrat letno v ustreznem obdobju opravljen temeljit uradni inšpekcijski pregled za odkrivanje znakov navedenega organizma, pri katerem ni bilo odkritih nobenih znakov organizma; (iii) mesto pridelave je fizično popolnoma zaščiteno pred vnosom zadevnega organizma ali je bilo na njem opravljeno ustrezno preventivno tretiranje ter je obdano z varovalnim pasom s polmerom vsaj 4 km, na katerem se vsako leto ob ustreznem času izvajajo uradne sistematične raziskave o navzočnosti ali znakih zadevnega organizma; (iv) v primeru navzočnosti ali znakov zadevnega organizma se nemudoma sprejmejo ukrepi za njegovo izkoreninjenje, da se ponovno vzpostavi nenapadenost varovalnega pasu; (v) neposredno pred izvozom je bil opravljen temeljit uradni inšpekcijski pregled pošiljk za odkrivanje navzočnosti zadevnega organizma, zlasti v steblih in vejah navedenih rastlin. Ta pregled je vključeval ciljno usmerjeno destruktivno vzorčenje. Kadar so pošiljke vključevale rastline s poreklom z enot, ki so bile v času njihove pridelave v varovalnem pasu, kjer je bila ugotovljena navzočnost ali so bili ugotovljeni znaki zadevnega organizma, je bilo opravljeno destruktivno vzorčenje rastlin iz navedene pošiljke v skladu s stopnjami iz naslednje tabele: Število rastlin v partiji Stopnja destruktivnega vzorčenja (število rastlin, ki jih je treba uničiti) 1–4 500 10 % velikosti partije > 4 500 450
(2)

Cilji predlagane državljanske pobude se nanašajo na naslednje: „Zaradi reje v kletki vsako leto trpi ogromno število rejnih živali. Kletke so okrutne in nepotrebne, saj je mogoče uspešno uporabljati sisteme reje brez kletk za večjo dobrobit živali. Komisijo zato pozivamo, naj predlaga zakonodajo, ki bo prepovedala kletke za kokoši nesnice, kunce, mlade kokoši, plemenske brojlerje, plemenske kokoši, prepelice, race in gosi, prasitvene bokse za svinje, bokse za svinje, kjer še niso prepovedani, individualne bokse za teleta, kjer še niso prepovedani.“
Člen 9

Zapisnik

1. Sekretariat pripravi osnutek zapisnika vsake seje. V njem so navedeni sprejeti sklepi in oblikovana priporočila. Osnutek zapisnika se predloži Skupnemu odboru v sprejetje. Potem ko Skupni odbor zapisnik sprejme, ga podpišejo predsednik in sekretarja.
(6)

V skladu z Direktivo 2010/75/EU mora imeti vsak obrat iz poglavja II dovoljenje za obratovanje. Pogoji dovoljenja morajo izhajati iz okoljske učinkovitosti, ki jo ta obrat lahko doseže, ob upoštevanju njegovih tehničnih značilnosti, zunanjih dejavnikov, vključno z lokalnimi pogoji, in njegovo uporabo najboljših razpoložljivih tehnologij. V dovoljenju so določeni zlasti pogoji o mejnih vrednostih emisij, spremljanju emisij in oceni skladnosti za vsak posamezni obrat. V skladu s členom 21(3) Direktive 2010/75/EU se pogoji za dovoljenje redno ponovno preverjajo in po potrebi posodobijo, zlasti če so bili v zvezi z osrednjo glavno dejavnostjo obrata objavljeni zaključki o najboljših razpoložljivih tehnologijah (v nadaljnjem besedilu: zaključki o BAT). Najučinkovitejši način poročanja o izvajanju Direktive 2010/75/EU je posredovati ustrezne podatke za vsak posamezni obrat in tako razširiti pristope iz modulov 2 in 3 Izvedbenega sklepa 2012/795/EU na vse sektorje.
(9)

Na podlagi podatkov, ki jih je predložila Komisija (Eurostat) v skladu s členom 14 Uredbe (ES) št. 479/2009 po uradnem obvestilu, ki ga je Francija poslala aprila 2018, ter na podlagi programa za stabilnost za leto 2018 in napovedi Komisije iz pomladi 2018 je ugotovljeno naslednje: — potem ko je primanjkljaj sektorja država leta 2016 dosegel 3,4 % BDP, se je v letu 2017 zmanjšal na 2,6 % BDP. V primerjavi s proračunskimi cilji za leto 2017 je bilo zmanjšanje primanjkljaja v tem letu predvsem posledica močne rasti davčnih prihodkov (0,7 % BDP), zlasti DDV in davka od dohodkov pravnih oseb, — v programu za stabilnost za obdobje 2018–2022, ki ga je francoska vlada predložila 25. aprila 2018, je načrtovano, da se bo primanjkljaj sektorja država v letu 2018 znižal na 2,3 % BDP, v letu 2019 pa se rahlo zvišal na 2,4 % BDP. V napovedi Komisije iz pomladi 2018 predvideni primanjkljaj za leto 2018 znaša 2,3 % BDP, za leto 2019 pa 2,8 % BDP, torej naj bi v obdobju, ki ga zajema napoved, ostal pod referenčno vrednostjo 3 % BDP iz Pogodbe, — strukturni saldo, tj. saldo sektorja država, prilagojen za gospodarski cikel in brez upoštevanja učinkov enkratnih in drugih začasnih ukrepov, se je leta 2017 izboljšal za 0,5 % BDP. Skupno izboljšanje strukturnega salda od leta 2015 je znašalo 0,7 % BDP, — bruto dolg sektorja država kot odstotek BDP se je s 96,6 % v letu 2016 povečal na 97,0 % v letu 2017, predvsem zaradi prilagoditev stanj in tokov, ki so povečale dolg, saj so se primarni primanjkljaj in plačila obresti večinoma izravnali z učinkom realne rasti in inflacije, ki zmanjšuje dolg. Glede na napoved Komisije iz pomladi 2018 naj bi se delež javnega dolga v letu 2018 znižal na 96,4 %, v letu 2019 pa na 96,0 %, predvsem zaradi visoke nominalne rasti, ki pretehta primarne primanjkljaje in plačila obresti.